Hovatn i Bygland

Hovatn er ein innsjø som ligg i Bygland kommune i Agder fylke.

Vatnet er regulert og vert nytta som magasin for Hovatn kraftverk. Det opphavlege utløpet låg i sørenden av vatnet, og Hovassåne har utløpet sitt i Åraksbø. 

 Historiske fakta 
Elva har gjennom historia vore svært viktig for Åraksbø, sidan han har gjeve kraft til sagbruk og kraftverk, òg omtalt under Åraksbø. Alt i 1840-åra vart det sett opp ein tredemning i Hovatn for å regulere vassforsyninga til Kobberværket. Denne demninga er framleis synleg når vatnet er heilt nedtappa, og ligg 50-60 m. innanfor dagens demning. I 1916 vart det bygd ei ny demning for å regulere vatnet. Formålet var å sikre meir vatn i samband med kraftutbygginga lenger nede i Otra. Den nye demninga vart bygd då Hovatn kraftverk vart bygd i 1969. Hovatn var då det kraftverket i Europa med størst effektutnytting av vatnet. I nyare tid fekk Agder energi konsesjon til å sprenge kanalar for å leie vatnet som vart ståande igjen på sørsida av Vikodden over til inntakstunnelen, noko grunneigarane var sterkt imot grunna fiske og dei kraftige miljømessige inngrepa dette ville medføre. Denne saka vann grunneigarane, og ingen kanal vart bygd. 

 Utfartsområde 
Hovatn er omgjeve av nydeleg natur, og er eit populært utfartsområde. Bomvegar går frå både Åraksbø og Austad.

Det finst òg vatn i Bykle kommune, Valle kommune og Levanger kommune med det same namnet.

Kategori:Innsjøar i Agder
Kategori:Geografi i Bygland